gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9128, del 15-07-2021 (2021/7447)

Informació pública de l'actualització de tarifes de proveïment d'aigua potable i manteniment de comptadors d'Ador.
------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7447


Organisme emissor
:   Aqlara Ciclo Integral del Agua, SA

Tipus de document
:   Anunci

Informació pública de l'actualització de tarifes de proveïment d'aigua potable i manteniment de comptadors d'Ador. [2021/7447]  
D'acord amb el que estableix l'article 8.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia Sostenible, Sectors Productius, Comerç i Treball. Per tot això, s'aproven les tarifes següents:  
  
Aigua potable   
Quota de servei Nucli urbà Disseminats Monte Corona  
 Euros / mes Euros / mes Euros / mes  
Calibre de 13 mm 3,006 7,517 9,062  
 15 mm 4,512 11,420 13,594  
 20 mm 7,517 15,027 22,657  
 25 mm 10,520 22,542 31,719  
 30 mm 10,520 22,542 45,314  
A partir de 40 mm 30,051 30,051 67,971  
  
Quota de servei   
Palma de Gandía  
Calibre de Únic 29,270   
Quota de consum Nucli urbà Disseminats   
 Euros /m³ Euros /m³   
Bloc m³ mensual   
Bloc 1 fins a 10 0,2980 0,4452   
Bloc 2 entre 10 i 20 0,4452 0,5934   
Bloc 3 més de 20 0,5934 0,8916   
Quota de consum   
Monte Corona   
 Euros /m³   
Bloc m³ mensual   
Bloc 1 fins a 20 0,7646   
Bloc 2 més de 20 1,1469   
Quota de consum   
Palma de Gandía  
 Euros /m³   
Bloc m³ mensual   
Bloc 1 fins a 8.400 0,3995   
Bloc 2 entre 8.400 i 16.800 0,5869   
Bloc 3 més de 16.800 0,8818   
  
  
Quota de servei  
Renovació d'infraestructures 0,856 - /mes  
  
  
Manteniment comptadors   
Quota de servei Nucli Urbà Disseminats Monte Corona  
 Euros / mes Euros / mes Euros / mes  
Calibre de 13 mm 1,457 2,061 1,398  
 15 mm 2,198 3,086 2,097  
 20 mm 3,653 5,161 3,495  
 25 mm 5,124 7,222 4,893  
 30 mm 7,309 10,321 6,690  
 40 mm 14,618 20,655 10,485  
 50 mm 21,938 30,977 10,485  
 65 mm 29,248 41,309 10,485  
 80 mm 36,557 51,631 10,485  
 100 mm 51,187 72,286 10,485  
 125 mm 80,434 113,583 10,485  
   
Quota de servei Palma de Gandía  
 Euros / mes   
Calibre de Únic 36,160   
  
  
  
Sobre aquestes tarifes s'aplicarà l'IVA d'acord amb el que estableix la Llei 37/1992, de 28 de desembre.  
Cosa que es fa pública perquè en prengueu coneixement.  
  
Paterna, 29 de juny de 2021.- El director general: Javier Olmos Fdez-Corugedo.
Diari Oficial de la Generalitat Valenciana


Sumari del DOGV 9239, del 21-12-2021 (2021/12656)

Correcció d'errades de la informació pública d'actualització de tarifes de subministrament d'aigua potable i clavegueram a la Vilavella.
----------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12495


Organisme emissor
:   Sociedad de Fomento Agricola Castellonense, SA

Tipus de document
:   Correcció d'errades

Correcció d'errades de la informació pública d'actualització de tarifes de subministrament d'aigua potable i clavegueram a la Vilavella. [2021/12473]  
Detectat un error en la informació pública de tarifes pel subministrament d'aigua potable i clavegueram a la Vilavella, publicat en el Diari Oficial de la Generalitat Valenciana número 9232, de data 10 de desembre de 2021, es rectifica en els següents termes:  
  
  
On diu,  
«Quota de consum:  
Quota mínima de 20 m³/trim. 0,5484 - /trim.  
De 21 a 80 m³/trim. 0,3839 - /trim.  
De 80 a 100 m³/trim. 0,7732 - /trim.  
Excessos de 100 m³/trim. 1,1022 - /trim.»  
  
  
  
Ha de dir  
«Quota de consum:  
Quota mínima de 20 m³/trim. 0,5484 - /m³  
De 21 a 80 m³/trim. 0,3839 - /m³  
De 80 a 100 m³/trim. 0,7732 - /m³  
Excessos de 100 m³/trim. 1,1022 - /m³»  
  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública.  
  
La Vilavella, 10 de desembre de 2021.- L'apoderat: Pascual José Maximino Juan.
Diari Oficial de la Generalitat Valenciana


Sumari del DOGV 9155, del 19-08-2021 (2021/8619)

RESOLUCIÓ de 2 d'agost de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 1 en el programa 442.90, Prevenció d'incendis forestals, de la Conselleria d'Agricultura, Desenvolupament Rural, Emergència Climàtica i Transició Ecològica, per import de 86.000 euros. Expedient 12.011/21-123.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8619


Data del document
:   02-08-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 d'agost de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 1 en el programa 442.90, Prevenció d'incendis forestals, de la Conselleria d'Agricultura, Desenvolupament Rural, Emergència Climàtica i Transició Ecològica, per import de 86.000 euros. Expedient 12.011/21-123. [2021/8619]  
La Direcció General de Prevenció d'Incendis Forestals tramita un programa per a la creació de deu llocs de treball de caràcter temporal amb una duració de tres anys, per a dur a terme tasques de caràcter tècnic i administratiu per a l'aprovació i l'execució dels plans de prevenció d'incendis forestals a la Comunitat Valenciana i altres requisits d'obligat compliment establits en la normativa autonòmica, nacional i europea en matèria de prevenció d'incendis forestals.  
  
Per això, la Conselleria d'Agricultura, Desenvolupament Rural, Emergència Climàtica i Transició Ecològica proposa incrementar el capítol 1 del programa 442.90, Prevenció d'incendis forestals, per import de 86.000 euros, corresponent a la despesa a imputar en aquest exercici, mitjançant la transferència de disponibilitats existents en el capítol 2 del mateix programa.  
A aquest efecte, i en virtut del que estableixen els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 56.94.69.028.75.3 per import de 86.000 euros.  
  
Segon  
Autoritzar un increment de crèdit en l'aplicació pressupostària 73.08.08.332.43.7 per import de 86.000 euros.  
  
València, 2 d'agost de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9034, del 04-03-2021 (2021/1814)

Citació a les persones interessades en el recurs contenciós administratiu, procediment ordinari 2/000029/0047-CJ, a comparéixer en la via jurisdiccional.
---------------------------------------------------------------------------------------------------------------------------------------------------------

### Dades del document

Número de DOGV
:   9034

Data del DOGV
:   04-03-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/1814


Data del document
:   24-02-2021

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública

Citació a les persones interessades en el recurs contenciós administratiu, procediment ordinari 2/000029/8448-HP, a comparéixer en la via jurisdiccional. [2021/1814]  
El Tribunal Superior de Justícia de la Comunitat Valenciana, sala contenciosa administrativa, secció segona, ha reclamat a aquest centre directiu l'expedient corresponent al procediment següent:  
  
Referència: recurs contenciós administratiu, procediment ordinari 2/000029/9404-HQ  
Òrgan jurisdiccional: Tribunal Superior de Justícia de la Comunitat Valenciana.  
Recurrent: Sindicat de Tècnics d'Infermeria.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra Resolució de 30 d'octubre de 2020, desestimatòria del recurs de reposició interposat contra l'Ordre 117/2020, de 23 de setembre, de la Conselleria de Justícia, Interior i Administració Pública, per la qual es convoquen proves selectives d'accés al cos serveis auxiliars sociosanitaris i educatius de l'Administració de la Generalitat, escala auxiliars d'infermeria C2-05-01, sector administració especial, convocatòria 26/19, torn lliure general i persones amb diversitat funcional, pel sistema de concurs oposició, corresponents a l'oferta d'ocupació pública ordinària de 2019 per a personal de l'Administració de la Generalitat.  
  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional adés esmentat.  
No obstant això, es fa constar que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte recorregut.  
  
València, 24 de febrer de 2021.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 9132, del 21-07-2021 (2021/7709)

Informació pública sobre la modificació puntual número 4 del Projecte de delimitació de sòl urbà de l'Ajuntament de Teresa.
---------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7709


Organisme emissor
:   Ajuntament de Teresa

Tipus de document
:   Anunci

Informació pública sobre la modificació puntual número 4 del Projecte de delimitació de sòl urbà de l'Ajuntament de Teresa. [2021/7709]  
Informació pública sobre la modificació puntual número 4 del Projecte de delimitació de sòl urbà de l'Ajuntament de Teresa  
Se sotmet a informació pública la modificació puntual número 4 del Projecte de delimitació de sòl urbà de Teresa i el seu estudi d'integració paisajística, durant un període de 45 dies a comptar des de l'endemà a la publicació en el Diari Oficial de la Comunitat Valenciana.   
   
Durant aquest termini, podrà ser examinat per qualsevol interessat en les dependències municipals, així com en l'adreça electrònica www.teresa.es, perquè es formulen les al·legacions que s'estimen pertinents.  
   
El que es publica a l'efecte del previst a la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
   
Teresa, 12 de juliol de 2021.- L'alcalde president: Juan-Ernesto Pérez Calatayud.
Diari Oficial de la Generalitat Valenciana


Sumari del DOGV 9114, del 25-06-2021 (2021/6969)

Extracte de la Resolució de 16 de juny de 2021, de la rectora de la Universitat d'Alacant, per la qual es convoquen ajudes per a la realització de cursos d'alemany i francès (nivell A1/A2) en el Centre Superior d'Idiomes de la Universitat d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9114

Data del DOGV
:   25-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6969


Data del document
:   16-06-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 16 de juny de 2021, de la rectora de la Universitat d'Alacant, per la qual es convoquen ajudes per a la realització de cursos d'alemany i francès (nivell A1/A2) en el Centre Superior d'Idiomes de la Universitat d'Alacant. [2021/6969]  
BDNS (identif.): 570731.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/570731  
  
Primer. Beneficiaris  
Alumnat matriculat, per primera vegada, en el curs 2020-2021 en qualsevol dels graus gestionats per la Facultat de Filosofia i Lletres de la Universitat d'Alacant i que haja superat el nivell A1 o A2 d'alemany o francès en el Centre Superior d'Idiomes de la Universitat d'Alacant durant el primer semestre de l'any 2021.  
  
Segon. Objecte  
Convocar ajudes, des de la Facultat de Filosofia i Lletres, per a la realització de cursos d'alemany i francès (nivell A1/A2) en el Centre Superior d'Idiomes.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 18 de juny de 2021, en l'URL  
https://www.boua.ua.es/acuerdos/descargaracuerdo/14899  
  
Quarta. Quantia  
La dotació econòmica màxima és de 1.000 euros, que es repartiran equitativament entre tot l'alumnat que complisca els requisits de la present convocatòria.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació de l'extracte d'aquesta convocatòria en el DOGV, i la finalització serà el 30 de juliol de 2021.  
  
Alacant, 16 de juny de 2021.- La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.
Diari Oficial de la Generalitat Valenciana


Sumari del DOGV 9087, del 19-05-2021 (2021/5375)

CORRECCIÓ de la Resolució de 3 de maig de 2021, de la Universitat de València, per la qual es fa l'oferta pública d'una plaça de oficial o oficiala de laboratori de suport a la investigació d'aquest organisme amb contracte laboral temporal. Projecte: «Determinantes genéticos de la especificidad de huésped del complejo mycobacterium tuberculosis y su relación con la virulencia. CPI-21-164», finançat per l'Agència Estatal d'Investigació -AEI- i per la Unió Europea a través del Fons Europeu de Desenvolupament Regional -FEDER- «Una manera de fer Europa».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5375


Data del document
:   14-05-2021

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ de la Resolució de 3 de maig de 2021, de la Universitat de València, per la qual es fa l'oferta pública d'una plaça de oficial o oficiala de laboratori de suport a la investigació d'aquest organisme amb contracte laboral temporal. Projecte: «Determinantes genéticos de la especificidad de huésped del complejo mycobacterium tuberculosis y su relación con la virulencia. CPI-21-164», finançat per l'Agència Estatal d'Investigació -AEI- i per la Unió Europea a través del Fons Europeu de Desenvolupament Regional -FEDER- «Una manera de fer Europa». [2021/5375]  
Advertida una errada en la publicació de la Resolució de 3 de maig de 2021, publicada en el DOGV el dia 13.05.2021, cal efectuar la següent correcció:  
  
A l'annex I on diu:  
  
5. Requisits:  
Titulació: Cicle Formatiu de Grau Mitjà o Batxiller, o titulació equivalent.  
Anglès: certificat de nivell B2, o titulació equivalent.  
  
Ha de dir:  
  
5. Requisits:  
Titulació: cicle formatiu de Grau Mitjà o Batxillerat, o titulació equivalent.  
Anglès: certificat de nivell B1, o titulació equivalent.  
  
Aquesta correcció d'errades amplia el termini de presentació de sol·licituds en cinc dies hàbils més.  
  
València, 14 de maig de 2021.- La rectora, p. d. (R 12.01.2021), el gerent de la Universitat de València: Juan Vicente Climent Espí.
Diari Oficial de la Generalitat Valenciana


Sumari del DOGV 9118, del 01-07-2021 (2021/7282)

DECRET 87/2021, de 28 de juny, del Consell, de nomenament de personal directiu de l'Entitat Pública d'Habitatge i Sol (EVHA).
-----------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7282


Data del document
:   28-06-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * Entitat Valenciana d'Habitatge i Sòl

DECRET 87/2021, de 28 de juny, del Consell, de nomenament de personal directiu de l'Entitat Pública d'Habitatge i Sol (EVHA). [2021/7282]  
D'acord amb la disposició addicional setena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat; amb l'article 2 del Decret 95/2016, de 29 de juliol, de Consell, de regulació, limitació i transparència del règim del personal directiu del sector públic instrumental de la Generalitat, i amb l'article 28.b de la Llei 5/1983, de 30 de desembre, de la Generalitat, del Consell, a proposta del vicepresident segon i conseller d'Habitatge i Arquitectura Bioclimàtica, amb la deliberació prèvia del Consell, en la reunió de 28 de juny de 2021,  
  
  
  
DISPOSE  
  
Nomenar César Jiménez Doménech director general, María Oliver Sanz subdirectora de Gestió, i Mario Jordà Vidal subdirector d'Intervenció Social, de l'Entitat Pública d'Habitatge i Sol (EVHA).  
  
València, 28 de juny de 2021  
  
El president de la Generalitat,  
XIMO PUIG I FERRER  
  
El vicepresident segon i conseller d'Habitatge  
i Arquitectura Bioclimàtica,  
RUBÉN MARTÍNEZ DALMAU
Diari Oficial de la Generalitat Valenciana


Sumari del DOGV 9013, del 04-02-2021 (2021/651)

Notificació de la sentència dictada en el procediment ordinari número 1366/2018.
--------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/651


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el procediment ordinari número 1366/2018. [2021/651]  
De: Ibercaja Banco, SAU.  
Procurador: Manuel Martínez Rico.   
Contra: David George Evely i Julia Evely.  
En el procediment ordinari número 1366/2018, seguit a instàncies d'Ibercaja Banco, SAU, contra David George Evely i Julia Evely, s'ha dictat, en data 01.10.2020, la Sentència número 150/2020, que conté els particulars següents:  
Contra aquesta resolució, que es notificarà a les parts, s'hi pot interposar un recurs d'apel·lació dins del termini de 20 dies comptador a partir de l'endemà de la notificació, article 458 de la LEC.  
I, atés que es desconeix el parador dels demandats, David George Evely i Julia Evely, expedisc aquest edicte perquè els valga de notificació en deguda forma. Estarà a la seua disposició en aquesta oficina judicial.  
  
Orihuela, 1 d'octubre de 2020.- La lletrada de l'Administració de justícia: María Llanos Cejudo Podio.
Diari Oficial de la Generalitat Valenciana


Sumari del DOGV 9097, del 01-06-2021 (2021/5380)

Bases específiques per a la provisió en propietat d'una plaça d'administratiu o administrativa, enquadrada en l'escala de administración general.
-------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5380


Data del document
:   14-05-2021

Organisme emissor
:   Ajuntament de Montroi

Tipus de document
:   Anunci

Descriptors 

:   * Montroi
    * concurs administratiu

Bases específiques per a la provisió en propietat d'una plaça d'administratiu o administrativa, enquadrada en l'escala de administración general. [2021/5380]  
En la pàgina web de l'Ajuntament https://www.montroy.es/ i en el tauler d'anuncis de la seu electrònica municipal, així com en el Butlletí Oficial de la Província de València núm. 89, del 12 de maig de 2021, s'han publicat íntegres les bases específiques per a la provisió en propietat d'una plaça d'administratiu o administrativa, vacant en la plantilla de personal de l'Ajuntament, enquadrada en l'escala d'administració general, subescala administrativa, grup C1, inclosa en l'oferta d'ocupació pública de l'any 2020, mitjançant el sistema d'oposició per promoció interna, i s'ha ordenat la publicació d'un extracte de la convocatòria en el Diari Oficial de la Generalitat Valenciana i en el Boletín Oficial del Estado.  
El termini de presentació de sol·licituds serà de vint dies naturals, a comptar des de l'endemà de la publicació d'aquest anunci en el Boletín Oficial del Estado.  
Cosa que se fa pública perquè se'n prenga coneixement.  
  
Montroi, 14 de maig de 2021.- L'alcalde: Manuel Miguel Blanco Sala.